* გადაცვალე ვალუტა ყოველთვის უკეთესი კურსით - სალაროში ან ანგარიშზე გადარიცხვის გზით!
* გაცემის საკომისიო
* გირავნობის რეგისტრაციის სტანდარტული ხარჯი
* იპოთეკის რეგისტრაციის სტანდარტული ხარჯი
* ვადაგადაცილების პირგასამტეხლო
* წინსწრების საკომისიო - თუ ხელშეკრულების დასრულებამდე დარჩენილია:

**სიახლეები**

**"ემბისი"-ს რისკების დირექტორი მიკროსაფინანსო ასოციაციის გამგეობის თავჯდომარეა**

"ემბისი"-ს რისკების დირექტორი საქართველოს მიკროსაფინანსო ასოციაციის გამგეობის თავჯდომარედ აირჩიეს. ნინო დევდარიანის არჩევა ასოციაციის გამგეობის კრებაზე ღია კენჭისყრის შედეგად მოხდა.

ნინო დევდარიანს საქართველოს წამყვან საფინანსო ინსტიტუტებში მუშაობის 14 წლიანი გამოცდილება აქვს. დევდარიანი "ემბისი"-ში 2016 წლიდან მუშობს, 2017 წლიდან კი იკავებს რისკების დირექტორის პოზიციას.

ნინო დევდარიანის სამუშაო გამოცდილება ასევე უკავშირდება საქართველოს ფინანსთა სამინისტროსა და საქართველოს ეროვნულ ბანკს. პარალელურად, ნინო დევდარიანი ჩართულია აკადემიურ საქმიანობაშიც - ქართულ-ამერიკულ უნივერსიტეტში მოწვეული ლექტორის სტატუსით.

ნინო დევდარიანს აქვს Williams College-ის (აშშ) ეკონომიკის მაგისტრის ხარისხი და არის მსოფლიო ბანკის სტიპენდიატი.

**თელავში "ემბისი"-ს სერვის ცენტრის ოფიციალური გახსნის ღონისძიება გაიმართა**

თელავში "ემბისი"-ს სერვის ცენტრის ოფიციალური გახსნის ღონისძიება გაიმართება. ღონისძიებას კომპანიის თანამშრომლები, მომხმარებლები, ადგილობრივი ხელისუფლების, ბიზნესისა და საფინანსო სექტორების წარმომადგენლები ესწრებოდნენ.

"ემბისი" თელავის მუნიციპალიტეტის მაცხოვრებლებს მაქსიმალურად მათზე მორგებული ფინანსური სერვისების ფართო არჩევანს სთავაზობს. კომპანიაში განსაკუთრებული პირობებია სასოფლო სამეურნეო და ბიზნეს საქმიანობაში ჩართული პირებისთვის.

თელავის სერვისცენტრი სრულად ადგილობრივი კადრებითაა დაკომპლექტებული. კომპანია ამჟამადაც ღიაა დასაქმებისა თუ სტაჟირების გავლის მსურველთათვის.

**შეხვედრა აგრო მეწარმეებთან**

24 მარტს, ასოციაცია "სუბტროპიკი"-ს ინიციატივითა და USAID-ის ფინანსური მხარდაჭერით, აჭარის რეგიონის ფერმერებთან და აგრო მეწარმეებთან სამუშაო შეხვედრა გაიმართა.

შეხვედრის მიზანი მეციტრუსე ფერმერების ფინანსურ ინსტიტუტებსა და დონორ ორგანიზაციებთან დიალოგის შექმნა და კავშირების დამყარება იყო.

ღონისძიების ფარგლებში, "ემბისი"-ს რეგიონალური მენეჯერი, ლაშა შედანია მეწარმეებს ფინანსური რესურსების მიღების შესაძლებლობებზე ესაუბრა, გააცნო მათ კომპანიის პროდუქტები, სერვისები და ფინანსური მრჩეველის უფასო კონსულტაცია შესთავაზა.

ასოციაცია "სუბტროპიკი" ამ ეტაპზე ასეულობით ფერმერსა და აგრო მეწარმეს აერთიანებს და მათ წარმოებული პროდუქციის რეალიზაციაში, ექსპორტსა და შესაბამისი ფინანსური რესურსების მოძიებაში ეხმარება.

"ემბისი" სამომავლოდაც აქტიურად გეგმავს მსგავს ღონისძიებებში მონაწილეობას და ღიაა ფერმერთა ასოციაციებთან თანამშრომლობისთვის.

"ემბისი" სამომავლოდაც აქტიურად გეგმავს მსგავს ღონისძიებებში მონაწილეობას და ღიაა ფერმერთა ასოციაციებთან თანამშრომლობისთვის.

**გლობალური ფულის კვირეული 2022**

22-დან 25 მარტის ჩათვლით, გლობალური ფულის კვირეულის ფარგლებში, "ემბისი"-ს თანამშრომლებმა IV-VI კლასის მოსწავლეებისთვის ონლაინ გაკვეთილები ჩაატარეს.

"ემბისი"-ს წარმომადგენლები ონლაინ სივრცეში 10 სკოლის 180-მდე მოსწავლეს შეხვდნენ და მათთან ერთად იმსჯელეს ისეთ თემებზე, როგორიცაა: ფულის ისტორია, ფულის მართვისა და დაზოგვის მნიშვნელობა.

პროექტი საქართველოს ეროვნული ბანკისა და ფინანსური განათლების პორტალ - ფინედუს ორგანიზებით ჩატარდა და მისი სახელწოდებაა "მოიწვიე ფინედუს დესპანი კლასში".

გლობალური ფულის კვირეული მსოფლიოს 170-ზე მეტ ქვეყანაში და მათ შორის საქართველოშიც ყოველწლიურად აღინიშნება. ფულის კვირეულის მიზანია ბავშვებსა და დიდებში პირადი ფინანსების მართვის სარგებლიანობის შესახებ ცოდნის ამაღლება. კვირეულის წლევანდელი დევიზია "შექმენი შენი მომავალი, მოეპყარი გონივრულად ფულს!"

**"ემბისი"-ს მხარდაჭერა უკრაინელ ხალხს**

"ემბისი" მხარდაჭერას უცხადებს უკრაინასა და უკრაინელ ხალხს. კომპანიის თანამშრომლებისა და აქციონერების სახელით, ომში დაზარალებული მოსახლეობის დასახმარებლად უკვე გადაირიცხა თანხა - 50, 000 ლარის ოდენობით.

თანხა ჰუმანიტარული დანიშნულებისაა და სრულად მოხმარდება დაზარალებული, ტრავმირებული და დევნილი ოჯახებისთვის მედიკამენტების, საკვები პროდუქტებისა და პირველადი მოხმარების ნივთების შეძენას.

აღსანიშნავია, რომ უკრაინელი ხალხის დახმარების პროცესში აქტიური მონაწილეობა მიიღო "ემბისი"-ს თითოეულმა თანამშრომელმა. თანხის ნახევარი სწორედ ემბისელების სახელით გახლდათ მობილიზებული.

თანხის გადარიცხვა საქართველოს წითელი ჯვრის საზოგადოების მეშვეობით განხორციელდა.

**ბათუმის სერვის ცენტრის მისამართის ცვლილება**

24 იანვრიდან, "ემბისი"-ს ბათუმის სერვის ცენტრის მომსახურების მიღება ახალ ლოკაციაზეა შესაძლებელი.

კომპანია, ხვალიდან, აჭარის რეგიონის მომხმარებლებს ახალ მისამართზე, უფრო კომფორტულ და სასიამოვნო გარემოში უმასპინძლებს.

ბათუმში "ემბისი"-ს სერვის ცენტრის ახალი მისამართია: ჭავჭავაძის ქუჩა #103.

შეგახსენებთ, რომ ამჟამად, "ემბისი" ქვეყნის მასშტაბით 15 სერვის ცენტრს ფლობს. კომპანიის სერვისით სარგებლობა საქართველოს თითქმის ყველა რეგიონშია შესაძლებელი.

**3 იანვარი - უქმე დღე**

ძვირფასო მომხმარებლებო,

გაცნობებთ, რომ 3 იანვარი "ემბისი"-ში უქმე დღეა. საჭიროების შემთხვევაში, გთხოვთ, ისარგებლოთ დისტანციური მომსახურების არხებით.

სესხთან დაკავშირებული ინფორმაციის მიღებას შეძლებთ ინტერნეტბანკით: http://www.online.mbc.com.ge/User/Login

სესხის ყოველთვიური შენატანის განხორციელება კი შესაძლებელია სწრაფი გადახდის აპარატებით: TBC PAY, EXPRESS PAY, OPPA და ონლაინ გადახდების გვერდების საშუალებით: www.tbcpay.ge, www.tbconline.ge. ასევე, ქართუ ბანკის ინტერნეტ ბანკით: www.ib.ge

კომპანიის სერვის ცენტრები ჩვეულ რეჟიმში მუშაობას 4 იანვრიდან განაახლებენ.

გილოცავთ დამდეგ ახალ წელს.

**"ემბისი" ბარტას საპატიო ჯილდოს მფლობელია**

"ემბისი" საუკეთესო წლიური ანგარიშისა და გამჭვირვალობის კონკურსის - "ბარტა 2021"-ის საპატიო ჯილდოს მფლობელია.

"ბარტას" ყოველწლიური ჯილდოს მიზანია ანგარიშგების ახალ წესებთან შესაბამისობის ხელშეწყობა, კომპანიებს შორის ჯანსაღი კონკურენციის წახალისება და კორპორაციული ანგარიშგების საერთო სტანდარტის ამაღლება ქვეყნის მიერ ინვესტორთა ნდობის ზრდის პროცესში, როგორც ადგილობრივ, ისე საერთაშორისო დონეზე.

**პრო ბონო მომსახურება - შშმ პირთა კავშირი "ია"**

"ემბისი", როგორც მაღალი სოციალური პასუხისმგებლობის მქონე ორგანიზაცია, აქტიურად განაგრძობს პროფესიული რესურსების საზოგადოების სხვადახვა ჯგუფების მხარდასაჭერად გამოყენებას.

ამჯერად, კომპანიის მარკეტინგის ჯგუფმა პრო ბონო მომსახურება შშმ პირთა კავშირ "იას" გაუწია.

აქტივობის ფარგლებში, შეიქმნა ორგანიზაციის ოფიციალური Facebook გვერდი, მისი ვიზუალური მხარე, ბიზნეს და რეკლამის მენეჯერები. სპეციალურად კავშირი "იას" წარმომადგენლებისთვის, სოციალური მედიის მართვის მიმართულებით, გაიმართა ტრენინგების სერია, რაც ორგანიზაციას მისცემს საშუალებას დამოუკიდებლად და რაც მთავარია ეფექტურად მართოს გვერდი ზემოთ აღნიშნულ პლატფორმაზე.

შშმ პირთა კავშირი "ია" 2005 წელს დაარსდა და მის სამიზნე ჯგუფს მძიმე და ღრმა გონებრივი ჩამორჩენის მქონე პირები წარმოადგენენ. ორგანიზაციაში ფუნქციონირებს დღის ცენტრი და შრომითი სახელოსნოები. ბენეფიციართა სოციალიზაციისა და საზოგადოებასთან ინტეგრაციის მიზნით, ორგანიზაცია აქტიურად აწყობს სახელოსონოებში წარმოებული პროდუქციის გამოფენა-გაყიდვებს.

**MoneyGram - სიახლე "ემბისი"-ში**

დღეიდან, „ემბისი“-ს უკლებლივ ყველა სერვის ცენტრში შესაძლებელია საერთაშორისო ფულადი გზავნილების სისტემა MoneyGram-ით სარგებლობა.

MoneyGram-ის საშუალებით, „ემბისი“-ს მომხმარებელი შეძლებს საუკეთესო პირობებით თანხა გააგზავნოს და გაანაღდოს შემდეგ ვალუტაში: USD, EUR.

შეგახსენებთ, რომ ამ ეტაპზე, MoneyGram-ის ფულადი გზავნილების სისტემით სარგებლობა მსოფლიოს 200-მდე ქვეყანის 400,000-ზე მეტ პუნქტშია შესაძლებელი.

**ინფორმაცია აქციონერთა წლიური (მორიგი) საერთო კრების მოწვევის შესახებ**

სს „მიკროსაფინანსო ორგანიზაცია მიკრო ბიზნეს კაპიტალი“-ს (ს/კ404967078)

აქციონერთა წლიური (მორიგი) საერთო კრების მოწვევის შესახებ

* აქციონერთა წლიური (მორიგი) საერთო კრება მოწვეულია სს „მიკროსაფინანსო ორგანიზაცია მიკრო ბიზნეს კაპიტალი“-ს მიერ;
* საზოგადოების საიდენტიფიკაციო კოდი - 404967078;
* საზოგადოების იურიდიული მისამართი: საქართველო, თბილისი, ისნის რაიონი, ქეთევან დედოფლის გამზირი, N68, სართული N1, საოფისე ფართი N2;
* კრების ჩატარების ადგილი, თარიღი და დრო: კრება ჩატარდება 2022 წლის 7 ივლისს, 15:00 საათზე, შემდეგ მისამართზე - შოთა რუსთაველის #29, 0108 თბილისი, საქართველო (სასტუმრო „ბილტმორი“);
* აქციონერთა სააღრიცხვო დღე: 2022 წლის 1 ივლისი (აქციონერთა მორიგ საერთო კრებაში მონაწილეობის და ხმის მიცემის უფლება აქვთ მხოლოდ იმ პირებს, რომლებიც სააღრიცხვო დღეს აქციონერებად ირიცხებიან).

**აქციონერთა კრების დღის წესრიგი:**

1. საზოგადოების 2021 წლის წლიური აუდიტირებული ფინანსური ანგარიშის დამტკიცება;
2. 2021 წლის ფინანსური შედეგების დამტკიცება და საზოგადოების ჩვეულებრივ აქციებზე დივიდენდის გაცემის საკითხის გადაწყვეტა;
3. საზოგადოების პრივილეგირებულ აქციებზე 2021 წლის საბოლოო დივიდენდის გაცემის საკითხის გადაწყვეტა;
4. მეწარმეთა შესახებ ახალი კანონის ამოქმედებიდან გამომდინარე, საზოგადოების წესდების კანონთან შესაბამისობაში მოყვანის მიზნით, საზოგადოების წესდებაში ცვლილებებისა და დამატებების შეტანა და აღნიშნულის გათვალისწინებით, წესდების ახალი რედაქციის დამტკიცება;
5. მეწარმეთა შესახებ ახალი კანონის მოთხოვნებიდან გამომდინარე, გენერალური დირექტორის სამეთვალყურეო საბჭოს შემადგენლობიდან გასვლის შესახებ განცხადების დადასტურება.

**კაპიტალის სულ მცირე 5 პროცენტის მფლობელ აქციონერს/აქციონერთა ჯგუფს უფლება აქვს, საერთო კრების ჩატარების თარიღამდე 14 დღით ადრე წერილობით მიმართოს საზოგადოების დირექტორატს და:**

- მოითხოვოს საერთო კრების დღის წესრიგში საკითხების დამატება და თითოეულ საკითხს დაურთოს შესაბამისი დასაბუთება ან მისაღები გადაწყვეტილების პროექტი;

- წარადგინოს საერთო კრების დღის წესრიგით გათვალისწინებულ ან გასათვალისწინებელ საკითხებზე მისაღები გადაწყვეტილებების პროექტები და დასაბუთება.

**სხდომაზე დამსწრე აქციონერთა რეგისტრაცია იწარმოებს კრების ჩატარების ადგილზე;**

**აქციონერს საერთო კრებაში მონაწილეობისა და ხმის მიცემის უფლების განხორციელება შეუძლია როგორც პირადად, ისე წარმომადგენლის მეშვეობით.**

წინამდებარე ინფორმაცია კრების მოწვევის შესახებ, გამოქვეყნებულია მარეგისტრირებელი ორგანოს ელექტრონულ პორტალზე და საზოგადოების ვებ-გვერდზე;

ასევე, წინამდებარე ინფორმაცია წესდების ახალ რედაქციასთან და სხვა დასამტკიცებელი დოკუმენტების პროექტებთან ერთად, გენერალური დირექტორის მიერ გაგზავნილია ყველა აქციონერისათვის პირადად, ელ. ფოსტის მეშვეობით.

**ზესტაფონში "ემბისი"-ს სერვის ცენტრი გაიხსნა**

"ემბისი" უკვე ზესტაფონშია. დღეიდან, მუნიციპალიტეტის მოსახლეობა კომპანიის სერვისით სარგებლობას აღმაშენებლის #59დ-ში შეძლებს.

"ემბისი"-ში განსაკუთრებული პირობებია სასოფლო სამეურნეო და ბიზნეს საქმიანობაში ჩართული პირებისთვის. კომპანიაში აგრო, ბიზნეს და სტარტაპ სესხების მიღება 100,000 ლარამდე მოცულობითაა შესაძლებელი. სესხებზე გამარტივებული პროცედურები მოქმედებს და მათი მაქსიმალური ვადა 120 თვე გახლავთ. "ემბისი" მოსახლეობას სთავაზობს როგორც უზრუნველყოფილ, ასევე უგირავნო აგრო/ბიზნეს სესხებს. ამას გარდა, მომხმარებლებს ავტო და იპოთეკური სესხებით სარგებლობის შესაძლებლობაც ეძლევათ.

"ემბისი" ზესტაფონის მუნიციპალიტეტის მოსახლეობას ვალუტის გადაცვლის საუკეთესო კურსებს სთავაზობს, ფულადი გზავნილების განაღდება-გაგზავნა კი ყოველგვარი რიგებისა და გაყოვნების გარეშეა შესაძლებელი. კომპანიის მომხმარებელი კომუნალურ და სხვა სახის გადახდებზეც საუკეთესო ტარიფებით ისარგებლებს.

აღსანიშნავია, რომ ზესტაფონის სერვის ცენტრი "ემბისი"-ს რიგით მეჩვიდმეტე ფილიალია. კომპანია საქართველოს თითქმის ყველა დიდ ქალაქშია წარმოდგენილი.

**"ემბისი"-ს სერვის ცენტრი სამტრედიაში გაიხსნა**

იმერეთში "ემბისი"-ს რიგით მეორე სერვის ცენტრი გაიხსნა. ახლა, ქუთაისის გარდა, კომპანიის მომსახურების მიღება სამტრედიაშიც შესაძლებელია.

სერვის ცენტრი ჯავახიშვილის #7-ში მდებარეობს და სამტრედიის მუნიციპალიტეტის მოსახლეობას მრავალფეროვან საფინანსო სერვისებს სთავაზობს. ფილიალში შესაძლებელია როგორც სასესხო პროდუქტებით სარგებლობა, ასევე ვალუტის კონვერტაციის, საერთაშორისო ფულადი გზავნილების და სხვა სახის მომსახურების მიღება.

ამჟამად, "ემბისი" ქვეყნის მასშტაბით 15 სერვის ცენტრს ფლობს. კომპანიის სერვისით სარგებლობა საქართველოს თითქმის ყველა რეგიონშია შესაძლებელი.

**SMS სერვისი**

მიიღე ინფორმაცია სწრაფად და მარტივად!

SMS სერვისი საშუალებას გაძლევთ, სწრაფად და მარტივად, მოკლე ტექსტური შეტყობინების საშუალებით, მიიღოთ საჭირო ინფორმაცია მისოს მომსახურებასთან, თქვენ მიერ განხორციელებულ ტრანზაქციებთან და მისოს სიახლეებთან დაკავშირებით.

**SMS სერვისი მოგაწვდით შემდეგი სახის ინფორმაციას:**

* სესხზე ან/და საკრედიტო ბარათზე შემოსატანი თანხის შესახებ შეტყობინება;
* სესხზე ან/და საკრედიტო ბარათზე არსებული ვადაგადაცილების შესახებ შეტყობინება;
* მისოს სალაროდან ან დისტანციური არხების საშუალებით ნაღდი ფულის შეტანის შესახებ შეტყობინება;
* მისოს სალაროდან ნაღდი ფულის გატანის შესახებ შეტყობინება;
* მოზიდული სესხის სარგებლის შესახებ შეტყობინება;
* მოზიდული სესხის ხელშეკრულების ვადის გასვლის შესახებ შეტყობინება.

აღნიშნულთან ერთად, ნებისმიერ დროს შეგიძლიათ დამატებითი ინფორმაციის მიღება. გააგზავნეთ SMS მოთხოვნა (კოდი) თქვენი მობილურიდან ნომერზე – 91750 და დაელოდეთ შეტყობინებას.

* ინფორმაციის შინაარსი
* სპეციალური კოდების - ბრძანების სიის მოთხოვნა
* ინფორმაცია სესხის უახლოესი გადახდის თარიღის და თანხის ოდენობის შესახებ
* ინფორმაცია სესხის დარჩენილი ძირი თანხის ოდენობის შესახებ
* ინფორმაცია საკრედიტო ბარათზე დარჩენილი ლიმიტის შესახებ
* კლიენტის უნიკალური ნომრის გაგება
* ვალუტის სამნიშნა კოდი
* ინფორმაცია მისოს კომერციული გაცვლითი კურსების შესახებ

SMS სერვისი ავტომატურად გაცნობებთ მისოს ნებისმიერი სიახლის, აქციის ან სხვა ცვლილების შესახებ.

SMS ნომერზე - 91350 ბრძანების „SMS OFF“ გაგზავნით შეძლებთ სარეკლამო შინაარსის შეტყობინებების

გათიშვას, ხოლო ბრძანების „SMS ON“1 გათიშული სარეკლამო შინაარსის შეტყობინებების აღდგენას.

**პირობები:**

1. აქტივაცია - უფასო
2. მომსახურების წლიური საკომისიო - 6 ლარი

**გთხოვთ გაითვალისწინოთ:**

* ნომრის ავტორიზება ან ავტორიზებული ნომრის ცვლილება შესაძლებელია მისოს სერვის ცენტრებში;
* თქვენ მიერ გამოგზავნილ SMS-ზე ვრცელდება მობილური ოპერატორის სტანდარტული ტარიფი.

------------------------------------------------------------------------------------------------------------------------------------------

1. „SMS ON’’ ბრძანება უნდა გაიგზავნოს იმ ნომრიდან, რომლიდანაც დაფიქსირდა მოთხოვნა სარეკლამო შინაარსის შეტყობინებების გათიშვაზე.
2. კლიენტის ინიციატივით SMS სერვისის მომსახურების ვადაზე ადრე გაუქმების შემთხვევაში, სერვისით სარგებლობისთვის გადახდილი საფასური კლიენტს უკან არ უბრუნდება.